text: қазақ тілінде ай сайын шығатын республикалық ғылыми-көпшілік журнал. 1-саны 1990 ж. каңтарда қазақстан денсаулық сақтау министрлігі мен республикалық кәсіподақтар кеңесі­нің басылымы ретінде жарық көрді. 1999 ж. "денсаулық" жауапкершілігі шектеулі серіктестігіне айналды. журнал қазіргі заманғы медицина мәселелеріне, әсіресе аса көп тараған аурулар мен қауіпті індеттерге баса назар аударып, олардың алдын алу, емдеу шараларын дер кезінде көтеріп келеді. қоршаған ортаны қорғау мен сауықтыру, судың, ауаның, топырақтың ластануы, биосферада экологиялық тепе-теңдіктің бұзылуы, қазақ­станның әскери сынақ алаңдарына айналған аймақтарындағы (семей, батыс қазақстан, қызылорда) ради­ация кесапаты журналдың негізгі тақырыбына айналды. "денсаулық" елімізде медицина мекемелерінің жұмысын, дәрігерлердің кәсіби мамандығын жетілдіру, емдеу сапасын жақсарту мәселелерімен қатар еңбек етудің, тамақтанудың, демалыстың ыңғайлы режимі, оңтайлы психологиялық ахуал жасау, дене шынықтырудың бұқаралық түрлерін дамыту шараларына ұдайы көңіл бөледі. медицина тари­хына, дәрігерлердің еңбек жолына арналған, қолдану туралы материалдар арнаулы айдарлармен берілді. журналдың көлемі баспа табақ, таралымы 9000 дана (2000).